Xordica Editorial

Ista pachina tracta sobre a editorial Xordica. Ta las plantas con identico nombre, se veiga o chenero Urtica.

Xordica Editorial ye una empresa editorial aragonesa con seu en o municipio de Villanueva de Galligo (Comarca de Zaragoza), propiedat de l'editor y escritor aragonés Chusé Raul Usón. Ye constituita como Sociedat Limitata Xordica Editorial en o portal empresia.com, consultato lo 21 de septiembre de 2015. y fue establita en 1994 Ficha en La Librería de Javier, consultata lo 21 de septiembre de 2015. Blog oficial de Xordica Editorial, consultato lo 21 de septiembre de 2015..

Se define como una editorial independient, y dende es suyos principios ha destacato lo suyo treballo con escritors novels y obras que, d'unatra manera, trobarían dificultaz ta estar publicatas. Anque o foco principal d'a suya actividat ye a narrativa, tamién ha dato salita a numerosas obras sobre a luenga aragonesa, tanto escritas en o propio idioma como de divulgación y cientificas sobre ella en castellano.

Fuén pioners, d'entre as editorials aragonesas, en tener una pachina web bilingüe en aragonés y castellano.

 Coleccions 

 Carrachinas 

Fue a primer colección d'a editorial, establita en 1994 ta dar espacio a narrativa breve, relatos y cuentos www.Xordica.com, web oficial d'a Editorial, consultata lo 21 de septiembre de 2015.. Usón a describió, en 2011, como a «locomotera» d'a editorial por a suya importancia en ventas y o numero d'obras espublicatas.

Chós d'ista coleción s'ha publicato a autors como Jesús Moncada, Juan Perucho y Javier Tomeo, pero tamién autors novels como Daniel Gascón, Cristina Grande y Fernando Martín Pescador. Aragoneses, d'a resta d'Espanya, y tamién estranchers.

 Los Libros de la Falsa 

Creyada tamién en 1994, se planteyó en as suyas oríchens ta dar-le cabita a lo que no cabeba en «Carrachinas»: ensayos, biografías, articlos periodisticos, etc.

Con Los Libros de la Falsa s'ha expulicato a José Antonio Labordeta, a David Trueba, Antón Castro, Luis Alegre, etc. En l'actualidat, tiene mas de 20 títols, y ha concabito y ha servito ta dar-le salita a, d'entre belatras cosas, publicacions sobre Aragón mas amanadas a la etnolochía y as ciencias humanas, que malament hesen puesto estar publicatas por atros editors mas comercials.

 Xordiqueta 

A colección infantil y chovenil d'a editorial. Contién obras orientatas as ninos y chóvens, literatura ilustrata, y cualques obras premiatas. A tematica cheneral ye de biografías d'aragoneses ilustres, orientatas a os críos.

 Simient negra 

Colección totalment en aragonés. A creyón en 1997, ta poder espublicar a autors aragoneses actuals en luenga vernacla. O suyo libro mas vendito ye Alredor d'a chaminera (2001), de José María Satué, con mas de 1.000 eixemplars. El sigue O rafe d'o espiello (1997), d'Ánchel Conte.

Actualment (2015) tiene 24 títols espublicatos, toz en aragonés, y ye a principal y mas activa colección en luenga aragonesa en o panorama literario. A suya importancia s'alazeta en que fa accesible a obra literaria contemporania en aragonés a o publico cheneral.

O suyo nombre dimana d'a dovineta altoaragonesa que diz «Campo blanco, simient negra. Cinco bueis y una rella. Qué ye?», d'a cual a respuesta ye «a escritura», estando a simient negra la tinta.

S'ha expublicato baixo ista colección a autors maternos en luenga aragonesa como Elena Chazal (aragonés ribagorzano), Victoria Nicolás (aragonés cheso), Quino Villa (aragonés chistabín), en chunto con belatros en estándard aprendito, como Francho Nagore, Chusé Inazio Nabarro y o propio Chusé Raul Usón.

 Chuan Ralla 

Titulata en nombre d'a criatura mitolochica aragonesa con a que s'espantaba a os críos, ye pensata ta dar conoixencia d'obras de literatura chovenil.

 Cuadernos Jean-Joseph Saroïhandy 

Creyata en 2004, ha servito ta dar publicación a tractatos y ensayos d'a mas pura filolochía y lingüistica sobre l'aragonés. Ye una colección fundamentalment adedicata a la divulgación cientifica, y contiene, d'entre belatras actuals, as obras mas sinyaleras d'os primers investigadors de l'aragonés, como W.D. Elcock, Alwin Kuhn y o propio pinero de pioners, Saroïhandy, de qui dimana o nombre d'a colección.

 Pirineus 

Establita en 2011, ye a mas nueva, y ye pensata ta expublicar a obra en aragonés d'autors que no tuvon a suerte de veyer-se publicatos en vida, por no estar escritors profesionals, u porque os suyos escritos fuen destinatos a publicacions que a par d'alavez os consideraban mas dialectals y/u folkloricos que serios.

A colección se composa de hueito títols, y con ella s'ha espublicato a autors d'a «eclosión dialectal» de l'aragonés, costumbrista y rural, en os sieglos XIX y primera metat d'o XX, como Cleto Torrodellas en aragonés ribagorzano u Leonardo Escalona en aragonés belsetán.

 Referencias 

 Se veiga tamién 

Chusé Raul Usón.
PRAMES.
Gara d'Edizions.
Chusé Aragüés.
Premio Arnal Cavero.
Premio literario Cleto Torrodellas.
Feria d'o Libro Aragonés de Monzón.
Aladrada Ediciones.

Categoría:Editorials d'Aragón
Categoría:Literatura d'Aragón